**HANKELEPING nr HAL-25/2024-2433**

Tallinn /kuupäev vastavalt digitaalse allkirjastamise päevale/

**Riigi Kinnisvara AS** (reg kood 10788733, aadress Tartu mnt 85, 10115 Tallinn), keda esindab volituse alusel Karel Aasrand

ning

**Haridus- ja Teadusministeerium** (registrikood 70000740), **AS Hoolekandeteenused** (registrikood 10399457), **Kaitseliit** (registrikood 74000725), **Riigi Kaitseinvesteeringute Keskus** (registrikood 70009764) ja **Vabariigi Presidendi Kantselei** (registrikood 74000234), keda esindab hankelepingu sõlmimisel Riigi Kinnisvara AS temale antud volituse alusel,

Riigi Kinnisvara AS ja tema poolt esindatavad ostjad ühiselt nimetatud kui **Ostja**)

ja

**AS Eesti Gaas** (registrikood 10178905, aadress Sadama tn 7,10111 Tallinn), keda esindab volikirja alusel Tanel Toomik (edaspidi nimetatud **Müüja**)

keda edaspidi koos ja üksikuna nimetatakse ka vastavalt Poolteks või Pooleks,

Sõlmivad käesolevaga järgmise lepingu (edaspidi nimetatud: Hankeleping):

1. **Hankelepingu sõlmimise alus ja ese**
   1. Hankeleping sõlmitakse riigihanke „Raamlepingu sõlmimine elektrienergia ostmiseks 2022-2026” (registreerimisnumber 254719) tulemusel sõlmitud raamlepingu nr HAL-23/2022-355 alusel ning lähtudes riigihanke alusdokumentidest ja Müüja poolt minikonkursi nr 5 käigus esitatud pakkumusest.
   2. Hankelepingu täitmisel lähtuvad Pooled Hankelepingus ja Raamlepingus esitatud tingimustest (kaasa arvatud Raamlepingu lisaks olevates riigihanke alusdokumentide tehnilisest kirjeldusest ning pakkumusest).
   3. Hankelepingu tingimused on eritingimusteks ning Raamlepingu tingimused üldtingimusteks ning Raamlepingu ja Hankelepingu vastuolude korral kohaldatakse Hankelepingu tingimusi.
   4. Hankelepingu esemeks on elektrienergia müümine (edaspidi ka Hankelepingu ese) Raamlepingus, Hankelepingus ja selle lisades sätestatud tingimustel ja korras.
2. **Hankelepingu objekt**
   1. Hankelepingu objektiks on elektrienergia müük, mida Ostja tarbib temale kuuluvates tarbimiskohtades. Müüja müüb Ostjale elektrienergiat vastavalt Ostja vajadusele.
3. **Müügiperiood**
   1. Müügiperiood on periood, mille jooksul Müüja kohustub Ostjale Hankelepingus ettenähtud tingimustel elektrienergiat müüma ja Ostja kohustub Müüjalt Lepingus ettenähtud tingimustel elektrienergiat ostma.
   2. Müügiperiood on **01.05.2024 kuni 31.12.2024**. Juhul, kui Hankelepingu sõlmimine viibib mistahes põhjustel ja sellest tulenevalt ei ole võimalik Hankelepingu täitmisega alustada hiljemalt 01.05.2023, sõlmitakse Hankeleping esimesel võimalusel pärast viivitust põhjustanud asjaolu äralangemist ning Hankelepingu täitmist alustatakse esimesel võimalusel, arvestades elektrituruseadusest tulenevate tähtaegadega. Sellisel juhul lükkub edasi ka Hankelepingu lõppkuupäev perioodi võrra, mille osas Hankelepingu täitmisega alustamine viibis.
4. **Elektrienergia hind ja teenustasud**
   1. Müüja müüb Ostjale elektrienergiat vastavalt Hankelepingu Lisa 1 toodud tehnilisele kirjeldusele.
      1. Ostja ostab elektrienergia avatud tarnena (tunnipõhine börsihind), teenustasu on **1,47 EUR/MWh**.
      2. Ostja müüb Müüjale väikeste tootmisüksustega toodetud elektrienergiat (tunnipõhine börsihind), Müüjateenustasu on **7,5** **EUR/MWh.** Ostjal on õigus müüa elektrienergiat kogu Hankelepingu perioodi jooksul.
5. **Arveldamise kord**
   1. Müüja esitab Ostjale tarbitud elektrienergia eest arve vastavalt tema tarbimiskohtadele Elering AS andmelaos loetelule ja ostja e-posti aadressile, mis on toodud Lisas 4.
   2. Müüja peab lisama arvele lepingu viitenumbri. Viitenumbri edastab Ostja Müüjale peale lepingu kahepoolset allkirjastamist.
   3. Ostjal on õigus vähemalt 2 tööpäevase etteteatamisega vähendada või suurendada tema bilansipiirkonnas olevate mõõtepunktide arvu.
   4. Arve maksetähtpäev on 21 kalendripäeva pärast arve esitamist.
   5. Juhul, kui on täidetud kõik ettemakse tegemise tingimused (detailsemalt sätestatud Lisas 1 Tehniline kirjeldus punktis 1.2) ning ettemaksu õigust omav müüja on minikonkursile pakkumust tehes soovinud ettemaksu kasutada, lähtutakse ettemaksu osas arveldamisel Tehnilises kirjelduses sätestatust.
   6. Vastavalt Raamlepingu tingimustele ja minikonkursil esitatud Müüja pakkumusele, käesolevas hankelepingus kasutatakse ettemaksu: JAH.
6. **Lepingu kehtivus**
   1. Hankeleping jõustub selle mõlemapoolse allakirjutamise hetkest ning kehtib kuni Hankelepingust tulenevate mõlema Poole kõigi kohustuste täitmiseni.

Lisa 1 - Tehniline kirjeldus

Lisa 2 - Müüja pakkumus

Lisa 3 - Hinnapäring

Lisa 4 – Minikonkursil/ Hankelepingus osalejate ja klientide loetelu

|  |  |
| --- | --- |
| **MÜÜJA:**  **AS Eesti Gaas**  **reg. kood 10178905**  **Sadama 7, 10111 Tallinn**  **Tel: +372 6303003**  **e-post: raul.kotov@gaas.ee** | **OSTJA:**  **Riigi Kinnisvara AS**  **reg. kood 10788733**  **Tartu mnt 85, 10115 Tallinn**  **Tel number:+372 606 3400**  **e-post:** [**info@rkas.ee**](mailto:info@rkas.ee) |
|  |  |

/*allkirjastatud digitaalselt*/ /*allkirjastatud digitaalselt*/